Suchinthana/ta-wikipedia huggingface dataset:
சரோஜா ராமாமிருதம்

சரோஜா ராமாமிருதம் (28 சனவரி 1931 – 14 அக்டோபர் 2019) என்பவர் பேபி சரோஜா என்னும் பெயரில் 1930களில் தமிழ்த் திரைப்படங்களில் குழந்தை வேடங்களில் நடித்தவர். இவர் பாலயோகினி (1937), தியாகபூமி (1939), காமதேனு (1941) ஆகிய தமிழ்த் திரைப்படங்களில் நடித்துள்ளார்.

வாழ்க்கைச் சுருக்கம் 
பிரபல திரைப்பட இயக்குநர் கே. சுப்பிரமணியத்தின் சகோதரர் கே. விசுவநாதன், மற்றும் வத்சலா ஆகியோருக்குப் பிறந்தவர் சரோஜா. தந்தை விசுவநாதன் சென்னையில் சித்திரா டாக்கீசு என்ற பெயரில் திரையரங்கு ஒன்றை நடத்தி வந்தார். பேபி சரோஜா நடித்த மூன்று திரைப்படங்களையும் கே. சுப்பிரமணியமே தயாரித்திருந்தார். காமதேனு திரைப்படத்தில் சரோஜாவின் தந்தையும் (கே. பி. வத்சல்), தாயும் கதாநாயகனாகவும் கதாநாயகியாகவும் நடித்திருந்தனர்.
அக்காலகட்டத்தில் கலிபோர்னியா மாநிலம் சாந்தா மொனிக்காவைச் சேர்ந்த ஷெர்லி டெம்பிள் என்ற குழந்தை நட்சத்திரம், பிரமாதமான நடிப்பால் உலகப் புகழ் பெற்றிருந்தார். அதே சமயம் இந்தியாவில் சரோஜா அவர்கள் தன் நடிப்புத் திரமையைக் கொண்டு எல்லோராலும் பாராட்டப் பட்டு இந்தியாவின் ஷிர்லி டெம்பிள் என்று மக்களால் போற்றப்பட்டார். மேலும் அப்போது தமிழ்நாட்டில் பிறந்த சில பெண் குழந்தைகளுக்குப் ”சரோஜ” என்று பெயர் சூட்டினார்கள். மேலும் பேபி சரோஜா சோப், சரோஜா பவுடர் என வணிகப் பொருட்களிலும் இடம்பெற்றார். அதேபோல கைப்பைகள், நோட்டுப் புத்தகங்கள் போன்றவற்றிலும் சரோஜாவின் ஒளிப்படம் இடம்பெற்றது.

இறப்பு 
பேபி சரோஜா மூப்பின் காரணமாக ஏற்பட்ட உடல்நலக் குறைவால் 2019 அக்டோபர் 14 ஆம் நாள் காலமானார். இறக்கும்போது அவருக்கு வயது 88.

மேற்கோள்கள்

வெளி இணைப்புகள் 
இணையதள திரைப்பட தரவுத்தளத்தில் சரோஜா ராமாமிருதம்

1931 பிறப்புகள்
2019 இறப்புகள்
தமிழ்த் திரைப்பட நடிகைகள்
கருப்பு அரிசி

கருப்பு அரசி (Black rice, அல்லது கருஞ்சிவப்பு அரிசி) என்பது நெல் வகைத் தானியங்களில் ஒன்று. இவ்வரிசி அதிக ஊட்ட மதிப்பைக் கொண்டது.

கருமையான அரிசி, ஆசியக் கண்டத்தில் பரவலாகப் பயன்படுத்தப் படுகிறது. பலவகைகளிலும் உணவாகப் பயன்படுகிறது. ஆய்வாளர்கள் இந்த கருமையான அரிசி புற்றுநோயினையும் இதயநோயினையும் கட்டுப்படுத்த உதவுவதாகக் கூறுகிறார்கள்.

சீனாவில் விரும்பி உண்ணப்படும் இவ்வரிசியில் சக்கரையின் அளவு குறைவாக உள்ளது. நார்ச்சத்து அதிகம் உள்ளது. ஒரு கரண்டி அளவே உள்ள அரிசியில் எராளமான எதிர் ஆக்சிடன்று உள்ளதாகக் கூறுகிறார்கள். இந்த அரிசியின் தவிட்டினை வெகுவாக ஆய்ந்துள்ளனர். ஆந்திரசையனைன் என்கிற வேதிப்பொருள், அரிசிக்கு கருமை நிறத்தினைக் கொடுக்கிறது.

மேற்கோள்கள் 

நெல் வகைகள்
பாடை

பாடை என்பது இறந்தவர்களின் உடலை எடுத்துச் செல்லப் பயன்படுத்தும் ஒரு பொருளாகும். இறந்து போன மனிதனின் உடல் அவர்கள் சார்ந்துள்ள சமயங்களின் நடைமுறைப்படி மண்ணில் புதைத்தோ அல்லது நெருப்பில் எரித்தோ அழிக்கப்படுகிறது. இறந்த மனிதனின் உடலை வீட்டிலிருந்தோ அல்லது இறந்த இடத்திலிருந்தோ அழிப்பதற்கான இடத்திற்குக் கொண்டு செல்வதற்குப் பாடை பயன்படுத்தப்படுகிறது.

மேற்கோள்கள்

தமிழர் சடங்குகள்‎
விநாயகபுரம்

விநாயகபுரம்   (Vinayagapuram) என்பது இந்தியா தீபகற்பத்தில் தமிழ்நாடு மாநிலத்தின் திருவள்ளூர் மாவட்டத்திலுள்ள ஒரு நகராட்சி ஆகும். சென்னை நகரின் வடக்கு புறநகர்ப் பகுதிகளில் ஒன்றான புழலை அடுத்து உள்ள ஒரு குடியிருப்புப் பகுதியாகும்.

அமைவிடமும் சுற்றுப் பகுதிகளும்

விநாயகபுரம் தேசிய நெடுஞ்சாலை 5ஐ அடுத்து உள்ளது. லூகாசு டிவிஎஸ்  சந்திப்பில் உள்ள வளையச் சாலை பாடி, இலட்சுமிபுரம் (சரசுவதி நகர்), அண்ணாநகர், புழல், வில்லிவாக்கம் ஆகியவற்றை இணைக்கிறது. 2011இல் விநாயகபுரம் சென்னை மாநகராட்சியுடன் இணைக்கப்பட்டது. விரைவாக வளர்ந்துவரும் பகுதிகளில் ஒன்றாக விநாயகபுரம் விளங்குகிறது.

போக்குவரத்து
மாநகரப் போக்குவரத்துக் கழகம் (MTC) விநாயகபுரத்திலிருந்து  சென்னை நகரின் பல பகுதிகளுக்கும் பேருந்து சேவைகளை இயக்குகிறது. தடம் எண் 142 - பிராட்வே, 29 விரிவு -மந்தைவெளி ஆகியன விநாயகபுரத்திலிருந்து இயங்குகின்றன. செங்குன்றத்திலிருந்து வரும் பேருந்துகள் இங்கு நின்று செல்கின்றன; 242 - செங்குன்றம்- பிராட்வே,   C70 (செங்குன்றம் - கிண்டி),42C(பாரிசு - டீச்சர்சு காலனி). பகிர் தானிகள் இங்குப் போக்குவரத்துக்கு பெரும் துணையாக உள்ளன. இங்கு தொடர்வண்டி இணைப்பு இல்லாததால் இங்குள்ளவர்கள் அருகில் உள்ள வில்லிவாக்கம் அல்லது பெரம்பூர் தொடர்வண்டி நிலையங்களுக்குச் செல்கிறார்கள்.

கல்வி தாபனங்கள்
இங்கு  வேலம்மாள் பொறியியல் கல்லூரி (சூரப்பேட்டை), வேலம்மாள் மெட்றிகுலேசன் உயர்நிலைப் பள்ளி, இன்ஃபன்ட் இயேசு மெட்றிகுலேசன் பள்ளி, எம்டிஎம் மெட்றிகுலேசன் பள்ளி, கிங்சு மெட்றிகுலேசன் பள்ளி ஆகியன உள்ளன.

நகர்புரப் பகுதிகள்
புத்தகரம், பால விநாயகர் கோவில் தெரு, ஸ்ரீ குமரன் நகர், எஸ்.பி.ஓ.ஏ டீச்சர்சு நகர், செக்ரடேரியட் காலனி, சரசுவதி நகர், சூரப்பேட்டை, கல்பாளையம், ரெட்டேரி, டீச்சர்சு காலனி,அய்யப்பன் நகர்.

கோவில்களும் தேவாலயங்களும்
இங்குள்ள இந்துக் கோவில்கள் :  பால விநாயகர் கோவில், தொனமையான பெருமாள் கோவில், பார்வதியம்மன் கோவில், விஜயலட்சுமி கோவில்,அய்யப்பன் கோவில்,ஆஞ்சநேயர் கோவில்.
கிறித்தவக் கோவில்கள்: ஈ.சி.ஐ தேவாலயம், சியோன் கார்டன் ஏஜி தேவாலயம், சி.எஸ்.ஐ தேவாலயம்

மருத்துவமனைகள்
லேக் வியூ மருத்துவமனையும் மாயா மருத்துவமனையும் இங்குள்ள முதன்மையான மருத்துவமனைகளாகும். விநாயகபுரம் பேருந்து நிலையம் அருகே பல் மருத்துவத்திற்கான சிட்டி டென்ட்டல் கேர் மருத்துவமனை உள்ளது. இவற்றைத் தவிர பல சிறு மருத்துவமனைகள் உள்ளன.

வெளி இணைப்புகள்
 Chennai Online website

மேலும் காண்க
சென்னை பன்னாட்டு வானூர்தி நிலையம்
சென்னை சென்ட்ரல் தொடர்வண்டி நிலையம்
சென்னை புறநகர் இருப்புவழி
சென்னை மாவட்டம்

திருவள்ளூர் மாவட்டத்தில் உள்ள நகராட்சிகள்
சென்னை சுற்றுப் பகுதிகள்
சித்தாலப்பாக்கம்

சித்தாலப்பாக்கம் (Sithalapakkam) சென்னையின் தெற்குப் பகுதியில் அமைந்துள்ள சுற்றுப்புற நகர்ப்புறங்களில் ஒன்றாகும். இது  மேடவாக்கத்திலிருந்து 3 கி.மீ. தொலைவில் அமைந்துள்ளது. சித்தாலப்பாக்கத்தை சுற்றிலும் இரு ஏரிகளும் குன்று ஒன்றும் சூழ்ந்துள்ளன.   இந்தக் குன்றிலிருந்து மணலுக்கும் கற்களுக்குமெனச் சில பகுதிகள் வெட்டியெடுக்கப்படுள்ளன.  சித்தாலப்பாக்கத்தில் வனப் பறவைகளைக் காண இயலும்.

வெளி இணைப்புகள்

 சித்தாலப்பாக்கம் செய்திகள்
 An தி இந்து கட்டுரை 

 

﻿

சென்னை சுற்றுப் பகுதிகள்
அஞ்சறைப் பெட்டி

அஞ்சறைப் பெட்டி (Masala dabba), தமிழகத்தில் சமயலறைகளில் காணப்படும் ஒரு பெட்டி. சமைக்கும் போது தேவையான கடுகு, சீரகம், மிளகு, வெந்தயம், மஞ்சள் போன்ற சில அத்தியாவசிய மளிகைப் பொருட்களை ஒரே இடத்தில் வைப்பதற்கு இது பயன்படுத்தப்படுகிறது. கோயம்புத்தூர் வட்டாரமொழி வழக்கில் இது செலவுப் பெட்டி என அழைக்கப்படுகிறது.

பெயர்க் காரணம்
மரத்தால் செய்யப்பட்ட அஞ்சறைப் பெட்டியில் ஐந்து அறைகள் இருக்கும். அதனால் இது பொதுவாக அஞ்சறைப் பெட்டி எனப் பெயர் கொண்டுள்ளது. மர அஞ்சறைப் பெட்டி செவ்வக வடிவில் நான்கு சதுர உள்ளறைகளோடும் ஒரு நீள் சதுர வடிவ உள்ளறையோடும் அமைந்திருக்கும். பெட்டியில் ஒரு சிறிய தேக்கரண்டியும் (தோராயமாக 1/2 தேக்கரண்டி அளவு) வைத்திருப்பதுண்டு. அதன் மூடி இழுப்பு முறையில் திறக்குமாறு அமைக்கப்பட்டிருக்கும். மரத்தால் செய்யப்பட்ட அஞ்சறைப் பெட்டிகள் இப்போது அவ்வளாகப் பழக்கத்தில் இல்லை. அதற்கு பதில் உலோகத்தால் (எவர்சில்வர், அலுமினியம்) அல்லது நெகிழியாலான அஞ்சறைப் பெட்டிகள் பழக்கத்தில் உள்ளன. அவை வட்ட வடிவில் உள்ளன. இவை, ஒரு பெரிய வட்டப் பெட்டிக்குள் ஏழு சிறிய வட்டப் பெட்டிகள் ஒன்றோடொன்று ஒட்டிய வண்ணம் வைக்கப்பட்டு வட்ட மூடியுடன் காணப்படுகின்றன.

சில பழங்கால அஞ்சறைப் பெட்டிகள் குடும்ப கலைப் பொருட்களாக இருக்கும். அவை குடும்பத்தின் ஒரு தலைமுறையிலிருந்து அடுத்த தலைமுறைக்கு கடத்தப்படுகிறது.

காட்சியகம்

மேற்கோள்கள் 

தமிழர் பயன்பாட்டுப் பொருட்கள்
தீதிலி முன்னிற்குஞ்சுரப்பி மிகைப்பெருக்கம்

தீதிலி முன்னிற்குஞ்சுரப்பி மிகைப்பெருக்கம்(benign prostatic hyperplasia, BPH), அல்லது முன்னிற்குஞ்சுரப்பியின் தீதில்லாப் பெருக்கம் (benign enlargement of the prostate, BEP அல்லது adenofibromyomatous hyperplasia மற்றும் benign prostatic hypertrophy), எனக் குறிப்பிடப்படுவது முன்னிற்கும் சுரப்பியின் அளவு பெரிதாவது ஆகும்.

முன்னிற்குஞ்சுரப்பியின் இணைப்பு மற்றும் புறவணியிழைய உயிரணுக்களின் மிகைப்பெருக்கத்தால் முன்னிற்குஞ்சுரப்பியின் சிறுநீர்க்குழாய்ப்புற மண்டலத்தில் பெரிய, தனித்தனியான முடிச்சுகள் உண்டாவதை இது குறிக்கிறது.  இந்த முடிச்சுக்கள் குறிப்பிடக்கூடிய அளவில் பெரிதானால் சிறுநீர்வழிப் பாதையைச் சுருக்கி பகுதியான அல்லது சிலநேரங்களில் முழுமையான, தடங்கலை ஏற்படுத்தி வழமையான சிறுநீர்ப் போக்கை கட்டுப்படுத்தும். இதனால் தயக்கமான சிறுநீர்க் போக்கு, அடிக்கடி சிறுநீர் கழித்தல், வலியுடன் கூடி சிறுநீர் கழிதல், கூடிய தீவாய்ப்புள்ள சிறுநீர் தடத் தொற்றுக்கள், மற்றும் சிறுநீர் தங்கல் போன்ற நோயறிகுறிகள் தோன்றும். உறுப்பின் அளவு பெரிதாவதாலும் சிறுநீர் தடத் தொற்றுக்களால் ஏற்படும் அழற்சியாலும் இந்த நோயாளிகளுக்கு முன்னிற்குஞ்சுரப்பிக்கே உரித்தான முறிதூண்டி அளவுகள் கூடிய அளவில் இருந்தாலும் தீதிலி முன்னிற்குஞ்சுரப்பி மிகைப்பெருக்கம் புற்றுநோய்க்கோ புற்றுநோய்க்கான கூடிய தீவாய்ப்புகளுக்கோ வழிவகுப்பதில்லை.

இந்த மிகைப் பெருக்கத்தில் தனியான உயிரணுக்களின் அளவு பெரிதாவதில்லை (hypertrophy); உயிரணுக்களின் எண்ணிக்கையே பெருகுகிறது (hyperplasia).இருப்பினும் இந்த இரு சொற்களும் பொதுவாக,சில நேரங்களில் சிறுநீர்குழாய் மருத்துவர்களாலும்,ஒன்றுக்கொன்று வேற்றுமையின்றி பயன்படுத்தப்படுகின்றன.

முன்னிற்குஞ்சுரப்பியின் சீதப்படலக் கட்டி வளர்ச்சி ஏறத்தாழ 30 அகவையிலிருந்து தொடங்குகிறது. ஆடவர்களில் 50% பேருக்கு 50 அகவையிலும் 75% பேருக்கு 80 அகவையிலும் இந்நோயின் இழைய சான்றுகள் தெரியத் துவங்குவதாக மதிப்பிடப்பட்டுள்ளது; இவர்களில் 40–50% ஆடவர்களுக்கு, இந்த மிகைப்பெருக்கம் மருத்துவரீதியாக குறிப்பிடத்தக்கதாக உள்ளது.

மேற்சான்றுகள்

கூடுதல் பார்வைக்கு
 breast முன்னிற்குஞ்சுரப்பிநீக்கம்
 முன்னிற்குஞ்சுரப்பி புற்றுநோய்

மேலும் அறிய

வெளி இணைப்புகள்

Extrinsic Compression by Prostate 

சிறுநீர்த்தொகுதி
தூத்துமக் கொத்தான்

தூத்துமக் கொத்தான் என தமிழிலும் ஆங்கிலத்தில் கசுக்குட்டா (Dodder) என அழைக்கப்படும் தாவரம் 100-700 வரையான இனங்களைக் கொண்ட மஞ்சள், செம்மஞ்சள் மற்றும் சிவப்பு நிறத் தாவரங்களைக் கொண்ட ஒரு ஒட்டுண்ணித் தாவரப் பேரினமாகும். இது இதன் ஓம்பியிலிருந்து உணவையும் நீரையும், கனியுப்பையும் எடுத்துக்கொள்கின்றது. இது ஒரு முழு ஒட்டுண்ணித் தாவரமாகும். அம்மயார் கூந்தல், சடதாரி மற்றும் தங்கக்கொடி ஆகியவை இவற்றின் உள்ளூர் பெயர்கள்.

இவற்றையும் பார்க்க
 குருவிச்சை
 கசுகுட்டா கலிபோர்னிகா

மேலும் வாசிக்க

மேற்கோள்கள்

ஒட்டுண்ணித் தாவரங்கள்
குருவிச்சை

குருவிச்சை  70-100 இனத்தாவரங்களைக் கொண்ட பேரினமாகும். இது சாந்தாலேசியே குடும்பத்தைச் சேர்ந்த பூக்கும் தாவர வர்க்கத்தைச் சேர்ந்த ஒரு குறை ஒட்டுண்ணித் தாவரமாகும். குருவிச்சை அயன மண்டல மற்றும் குளிர் வலயத்தில் வளரக் கூடியது.

இவை வைரமான தண்டையுடைய அமையத்துக்குரிய குறை ஒட்டுண்ணித் தாவரமாகும். கிளைகள்  15–80 சதம மீட்டர் (5.9–31 அங்குலம்) நீளமுடையது. இவை வைரமான தண்டையுடைய தாவரங்களையே விருந்து வழங்கியாகக் கொள்ளும். இவை இணைக் கிளையுள்ள முறையில் கிளைவிடும் பச்சை இலையுடைய தாவரமாகும். விருந்து வழங்கியில் இருந்து நீரையும் கனியுப்புகளையும் உறிஞ்சி ஒளித்தொகுப்பு செய்யக் கூடியது.

இவற்றையும் பார்க்க
 தூத்துமக் கொத்தான்

உசாத்துணைகள்
Flora of China: Viscum
Flora of Pakistan: Viscum
Flora Europaea: Viscum
Mistletoe Pages: Viscum

மேற்கோள்கள்

ஒட்டுண்ணித் தாவரங்கள்
டி. கே. ரங்கராஜன்

டி. கே. ரங்கராஜன் ஒரு இந்திய அரசியல்வாதி, தொழிற்சங்கவாதி. இந்திய கம்யூனிஸ்ட் கட்சி (மார்க்சிஸ்ட்) இன் மத்தியகுழு உறுப்பினர், மாநிலங்களவை உறுப்பினர்.

வாழ்க்கைக் வரலாறு

தொழிற்சங்கப் பணிகள் 
1991ஆம் ஆண்டு முதல் 2002ஆம் ஆண்டு வரை அகில இந்திய தொழிற்சங்க மையத்தின் (CITU) தமிழ்நாடு மாநிலக்குழுவின் பொதுச் செயலாளராக பொறுப்பு வகித்தார். பாரத மிகு மின் நிறுவனத் தொழிலாளர் சங்கத் தலைவராக உள்ளார்.

மாநிலங்களவையில்
மாநிலங்களவையில் 2014ஆம் ஆண்டு நிறைவேற்றப்பட்ட "பயிற்சி பெறும் தொழிலாளர்களுக்கான திருத்தப்பட்ட சட்டம் (The Apprentices (Amendment) Bill, 2014)" தொழிலாளர்களுக்கு எதிரானதாக முதலாளிகளுக்குச் சார்பாக இருப்பதைக் கூறி மாநிலங்களவையில் கண்டித்தார்.

மேற்கோள்கள்

வெளியிணைப்புகள்
 பயிற்சி பெறும் தொழிலாளர்களுக்கான திருத்தப்பட்ட சட்டம் - மாநிலங்களவையில் டி. கே. ரங்கராஜன் பேச்சு	
 [CPI(M) Central Committee Members List]
 
 மாநிலங்களவை உறுப்பினர் 

தமிழ்ப் பொதுவுடமைவாதிகள்
1941 பிறப்புகள்
தொழிற்சங்கவாதிகள்
வாழும் நபர்கள்
மதுரை அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
தமிழ்நாட்டைச் சேர்ந்த மாநிலங்களவை உறுப்பினர்கள்
சென்னை வர்த்தக மையம்

சென்னை வர்த்தக மையம் (Chennai Trade Centre) சென்னை நந்தம்பாக்கத்தில் இருக்கும் ஒரு நிரந்தர பொருட்காட்சி கூடம் ஆகும். இங்கு ஆண்டு முழுவதும் அவ்வப்போது வணிகச்சந்தைகள், பொருட்காட்சிகள் நடந்து வருகிறது.

அமைவிடம்
சென்னை வர்த்தகமையம் சென்னை வானூர்தி நிலையத்திலிருந்து சுமார் 10 கிலோ மீட்டர் தொலைவில், கிண்டி கத்திப்பாரா சந்திப்பிலிருந்து சுமார் 1.5 கிலோ மீட்டர் தொலைவில் நந்தம்பாக்கத்தில் பரங்கிமலை - பூந்தமல்லி சாலையில் அமைந்துள்ளது. அருகிலுள்ள தொடருந்து நிலையங்கள் கிண்டி மற்றும் பரங்கிமலை ஆகியனவாகும்.

வசதிகள்
வர்த்தக மையம் 6,714சதுர மீட்டர் பரப்பளவில் அமைந்துள்ளது. இதில் 1,900சதுர மீட்டர் அளவில் பல்நோக்கு மண்டபம், 500சதுர மீட்டர் அளவில் மேடை, 750மீட்டர் அளவில் விருந்து மண்டபம், 269சதுர மீட்டர் அளவில் ஓய்வு அறை, மற்றும் வணிக மற்றும் சந்திப்பு அறைகளுடன் அமைந்துள்ளது. பல்நோக்கு மண்டபத்தில் சுமார் 1,500 பேர் தங்கலாம். நுழைவாயிலில் உள்ள திறந்த இடம் தனித்துவமாக வடிவமைக்கப்பட்ட தாழ்வாரத்துடன் சுமார் 800சதுர மீட்டர் பரப்பளவில் அமைந்துள்ளது. விருந்தினர் ஓய்வறைகள்/ஓய்வு அறைகள் மற்றும் மேடை கலைஞர்களுக்கான பசுமை அறைகளும் உள்ளன. 

மாநாட்டு மையத்தில் உள்ள சிறப்பு வசதிகள் நெகிழ் பகிர்வு, அகச்சிவப்பு எண்ணிம விளக்க அமைப்புகள், திரையரங்கு விளக்கு அமைப்பு, தெளிப்பான்கள் மற்றும் புகை கண்டறியும் கருவிகளுடன் கூடிய தீ பாதுகாப்பு, நவீன ஓலி மற்றும் காணொலி அமைப்பு, சந்திப்பு அறைகள், விருந்து மண்டபம், நெறிமுறை மற்றும் சிறப்பு விருந்தினர் அறை, வணிக மையம் முதலிய வசதிகளைக் கொண்டது. தகவல் சாவடி, வாகன நிறுத்த வசதி சைக்ளோரமா திரையுடன் கூடிய பல திரை பின்னணிகள் மற்றும் 1+5 மொழிகளுக்கான பல விளக்க வசதி, காணொலி காட்சிக் வசதி, மேடை விளக்குகளுக்கான ஒருங்கிணைந்த தொலைக்கட்டுப்பாட்டு கருவி உள்ளிட்ட வசதிகளுடன் கூடியது.

விரிவாக்கத் திட்டம்
சென்னை வர்த்தக மையத்தை விரிவாக்கம் செய்வதற்காக இந்திய வர்த்தக மேம்பாட்டு கழகம் கூடுதலாக 10 ஏக்கர் நிலத்தை தமிழக அரசிடம் இருந்து பெற்றுள்ளது. மேலும் இரண்டு அரங்குகளுடன் சுமார் 10,000சதுர மீட்டர் பரப்பினைச் சேர்த்து ₹ 1000 மில்லியன் செலவில் கண்காட்சி பகுதியை இரட்டிப்பாக்க திட்டமிடப்பட்டுள்ளது.

முன்னாள் துணை முதல்வரும் இன்றை முதலமைச்சருமான மு.க.ஸ்டாலின் 26 பிப்ரவரி 2011 அன்று ₹ 2500 மில்லியன் செலவில் சென்னை வர்த்தக மையத்தின் விரிவாக்கப் பணிகளைத் தொடங்கி வைத்தார். விரிவாக்கப் பணிகள் சூலை 2011-இல் தொடங்கி மார்ச் 2013-இல் நிறைவடைந்தது. இதில் ஆறு குளிரூட்டப்பட்ட கண்காட்சி அரங்குகள் கட்டப்பட்டன. இவை ஒவ்வொன்றும் 66,000 சதுர அடியில், இரண்டு தளங்களிலும் 2,000 வாகனங்கள் மற்றும் சம எண்ணிக்கையிலான இரு சக்கர வாகனங்கள் நிறுத்தும் வகையில் திறன் கொண்ட 74,000 சதுர அடியில் அடித்தள வாகன நிறுத்தும் இட வசதியுடன் அமைக்கப்பட்டுள்ளன. தாமேசெக் இன்ஜினியரிங் கன்சோர்டியம் விரிவாக்கப் பணிகளுக்கு ஆலோசகர்களாக நியமிக்கப்பட்டது.

2020ஆம் ஆண்டு நிலவரப்படி, தமிழ்நாடு வர்த்தக ஊக்குவிப்பு அமைப்பு மையத்தின் திறனை ₹ 2890 மில்லியன் முதல் 40,000 சதுர மீட்டர் செலவில் இரட்டிப்பாக்கும் பணியில் ஈடுபட்டது. விரிவாக்கத்தில் கூடுதலாக 9.5 ஏக்கர் நிலம் சேர்க்கப்பட்டது. இதில் 4,000 பேர் அமரக்கூடிய மாநாட்டு அரங்கம் மற்றும் 1,000 கார்கள் நிறுத்தும் வகையில் பல அடுக்கு வாகன நிறுத்தும் இடம் அமைக்கப்பட்டது.

மேற்கோள்கள்

சென்னைக் கட்டிடங்கள்
சென்னை சுற்றுப் பகுதிகள்
சென்னையின் பொருளாதாரம்
என்றி கேவண்டிசு

என்றி கேவண்டிசு (Henry Cavendish; ஹென்றி கேவண்டிஷ், 10 அக்டோபர், 1731 – 24 பிப்ரவரி, 1810) ஒரு பிரித்தானிய இயற்பியலாளரும் வேதியியலாளரும் ஆவார். காற்றின் இயல்பைக் கண்டறிந்தவர். ஐதரசன், நைதரசன், ஆர்கான் போன்ற வளிமங்களைக் கண்டறிந்தவர்.

மேற்கோள்கள்

வெளி இணைப்புகள்

 – Alembic Club reprint number 3

1731 பிறப்புகள்
1810 இறப்புகள்
இயற்பியலாளர்கள்
வேதியியலாளர்கள்
ஆங்கிலேய வேதியியலாளர்கள்
ஆங்கிலேய இயற்பியலாளர்கள்
கள்ளம் அஞ்சி ரெட்டி

கள்ளம் அஞ்சி ரெட்டி (Kallam Anji Reddy, தெலுங்கு:కళ్ళం అంజి రెడ్డి) (1940 - மார்ச்சு 15, 2013) ஓர் இந்திய மருந்துத்துறை தொழில்முனைவரும் டாக்டர். ரெட்டீசு லாபரேட்டரியின் நிறுவனர்-தலைவரும் ஆவார்.  இந்த நிறுவனத்தை 1984ஆம் ஆண்டில் நிறுவினார். இவரது முயற்சிகளால் இந்தியாவில் மருந்துகளின் விலை குறையத் தொடங்கியதுடன் அதுவரை மூலக்கூறுகளை இறக்குமதி செய்து வந்த நிலை மாறி ஏற்றுமதி செய்யும் நிலைக்கு இந்தியா முன்னேறியது. மருந்துத் துறையில் இவரது முதன்மையான முயற்சிகளை பாராட்டும் வண்ணம் இந்திய அரசு 2011இல் இவருக்கு பத்ம பூசன் விருது வழங்கியுள்ளது.

இவரது நிறுவனத்தின் நிறுவனங்களின் சமூக பொறுப்பாற்றல் கடமையாக 1996இல் டாக்டர் ரெட்டீசு பவுண்டேசனை நிறுவினார். இந்தியப் பிரதமரின் வணிக மற்றும் தொழில்துறை குழுவில் உறுப்பினராக இருந்தார்.

மேற்சான்றுகள்

வெளி இணைப்புகள் 
  முனைவர் அஞ்சி ரெட்டியின் வாழ்க்கை வரலாறு 
 டாக்டர் ரெட்டீசின் நிறுவன வலைத்தளம்
 டாக்டர் ரெட்டீசு பவுண்டேசன் 

1940 பிறப்புகள்
2013 இறப்புகள்
இந்தியத் தொழிலதிபர்கள்
குண்டூர் மாவட்ட நபர்கள்
இந்திய கோடீசுவரர்கள்
டா. ரெட்டீசு

டாக்டர் ரெட்டீசு லாபரேட்டரி வரையறுக்கப்பட்டது, (Dr. Reddy's Laboratories Ltd)  ஒருங்கிணைந்த முறையில் மருந்துத் தயாரிக்கும்  ஓர் நிறுவனம் ஆகும்.  இது தனது தயாரிப்பை மூன்று வணிகப் பிரிவுகளால்  குவியப்படுத்துகிறது: இவை உலகளாவிய  பண்புசார் பிரிவு, மருந்துச் சேவை மற்றும்  இயக்கத்திலுள்ள உட்பொருட்கள் (PSAI) பிரிவு,    உரிமையுடை பொருட்கள் பிரிவு ஆகும். முன்னதாக ஐதராபாத்தில் அமைந்திருந்த பொதுத்துறை மருந்து தயாரிப்பு நிறுவனம், இந்திய மருந்துகள் மற்றும் மருந்துப் பொருட்கள் லிமிடெட்டில் பணியாற்றி வந்த அஞ்சி ரெட்டி என்பாரால்  இந்த நிறுவனம் நிறுவப்பட்டது.டாக்டர் ரெட்டீசு பலவகைப்பட்ட மருந்துப் பொருட்களை இந்தியாவிலும் வெளிநாடுகளிலும் தயாரித்து சந்தைப்படுத்துகிறது. இந்த நிறுவனம் 190க்கும் கூடுதலான மருந்துகளையும் மருந்து தயாரிப்பிற்குத் தேவையான 60 இயக்கத்திலுள்ள மருந்து உட்பொருட்களையும்  (APIs),  நோய்நாடு கருவிப்பெட்டகங்களையும் , தீவிர சிகிட்சைப் பிரிவு மருந்துகளையும்  உயிரித் தொழினுட்பப் பொருட்களையும்  தயாரித்து வருகிறது.

நிறுவன வரலாறு
டாக்டர் ரெட்டி 1984 ம் ஆண்டு  நிறுவப்பட்டது. 1986 ஆம் ஆண்டில், ரெட்டி முத்திரை கருத்துக்கள்(branded formulations) செயல்பாட்டைத் தொடங்கியது. ஒரு ஆண்டுக்குள் ரெட்டி Norilet, இந்தியாவில் நிறுவனத்தின் முதல் அங்கீகரிக்கப்பட்ட பிராண்ட் துவக்கினர். புண் மற்றும் எதுக்குதலின் oesophagitis மருந்து - - அந்த நேரத்தில் இந்திய சந்தையில் மற்ற பிராண்டுகளில் அரை விலையில் தொடங்கப்பட்டது விரைவில், டாக்டர் ரெட்டிஸ் Omez, அதன் முத்திரை omeprazole மற்றொரு வெற்றி பெற்றார்.

மேற்கோள்கள்

மருந்தியல் வணிக நிறுவனங்கள்
இந்திய நிறுவனங்கள்
1984 அமைப்புக்கள்
நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
நிப்டி_50_நிறுவனங்கள்
பென்சில்வேனியா பல்கலைக்கழகத்தின் வார்ட்டன் பள்ளி

வார்ட்டன் பள்ளி (Wharton School) ஐக்கிய அமெரிக்காவின் பிலடெல்பியா மாநிலத்திலுள்ள தனியார் ஐவி லீக் பல்கலைக்கழகங்களில் ஒன்றான பென்சில்வேனியாப் பல்கலைக்கழகத்தின் மேலாண்மைப் பள்ளி ஆகும். அமெரிக்காவின் மிகத் தொன்மையானதாகவும், ஓர் உயர்நிலைக் கல்வி நிறுவனத்துடன் இணைக்கப்பட்ட உலகின் முதல் மேலாண்மைப் பள்ளியாகவும் சிறப்புப் பெற்றுள்ளது. இந்தப் பள்ளி யோசஃப் வார்ட்டன் என்பாரின் கொடையளிப்புக் கொண்டு 1881ஆம் ஆண்டில் துவங்கப்பட்டது. இதன் தாய்க் கல்வி நிறுவனமான பென்சில்வேனியா பல்கலைக்கழகம், பெஞ்சமின் பிராங்கிளினால் நிறுவப்பட்ட அமெரிக்காவின் முதல் பல்கலைக்கழகம் ஆகும்.

வார்ட்டன் உலகின் மிகச் சிறந்த வணிக மேலாண்மைப் பள்ளியாக பரவலாக கருதப்படுகிறது. இதனை உலகின் மிக உயர்ந்த வர்த்தக கல்வி வழங்கும் நிறுவனங்களில் ஒன்றாக தொடர்ந்து பிசினசு வீக்கும் பைனான்சியல் டைம்சும் தங்கள் தரவரிசையில் மதிப்பிட்டுள்ளன. இங்கு வழங்கப்படும் முதுகலை வணிக மேலாண்மை பட்டம் உலகில் முதலானதாக 2000 முதல் 2009 வரை பைனான்சியல் டைம்சு மதிப்பிட்டுள்ளது; மீண்டும் 2011இல் இலண்டன் வணிகப் பள்ளியுடன் இணைந்து முதலாவதாக வந்தது. தவிரவும் கல்வியாளர்களும் பணியமர்த்துபவர்களும் வார்ட்டனுக்கு உயரிய மதிப்பு அளித்து வருகின்றனர்.

தனியாகவும் பல்கலைக்கழகத்தின் பிற பள்ளி மற்றும் கல்லூரிகளுடன் இணைந்தும் வார்ட்டன் இளங்கலை, முதுகலை வணிக மேலாண்மை பட்டங்களையும் முனைவர் கல்வித் திட்டங்களையும் வழங்குவதுடன் பல பட்டய கல்வித் திட்டங்களையும் புரவல் செய்கிறது. எந்தவொரு வணிகப் பள்ளிக்கும் மேலாக விருப்பத் தேர்வுகளை வழங்கும் இந்தப் பள்ளியில் கணக்குப் பதிவு, வணிக மற்றும் பொதுக் கொள்கைகள், தொழில்முனைவு மேலாண்மை, சூழலியல் மேலாண்மை, நிதி, நலவாழ்வு அமைப்புக்கள், மனிவள மற்றும் நிறுவன மேலாண்மை, காப்பீடும் தீவாய்ப்பு மேலாண்மையும், சட்டம், வணிக நற்பண்புகள், மேலாண்மை, சந்தைப்படுத்தல், பன்னாட்டு மேலாண்மை, இயக்கம் மற்றும் தகவல் மேலாண்மை, நிலச்சொத்துக்கள், சில்லறை வணிகம், புள்ளியியல், வணிக யுக்தி மேலாண்மை என பலதரப்பட்ட துறைகளில் கல்வி வழங்குகிறது.

மேற்கோள்கள்

உசாத்துணை
Nicole Ridgway, The Running of the Bulls: Inside the Cutthroat Race from Wharton to Wall Street, Gotham, 2005.
Steven A. Sass, Pragmatic Imagination: A History of the Wharton School, University of Pennsylvania Press,1983.
Emory Richard Johnson, The Wharton school: Its fifty years, University of Pennsylvania Press, 1931.

வெளியிணைப்புகள் 
The Wharton School of the University of Pennsylvania
Wharton's Timeline 
Wharton San Francisco Campus 

மேலாண்மைப் பள்ளிகள்
ஐக்கிய அமெரிக்கப் பல்கலைக்கழகங்கள்
கூகுள் குரோம் இயக்குதளம்

குரோம் இயக்குதளம்  (Chrome OS) என்பது வலைச் செயலிகளுடன் முழுமையாக செயல்படுமாறு கூகுள் நிறுவனத்தால் வடிவமைக்கப்பட்ட லினக்சு சார் இயக்குதளம் ஆகும். இத்தகைய மென்பொருளை கூகுள் நிறுவனம் சூலை 7, 2009 அன்று அறிவித்தது. நவம்பர் 2009இல் குரோம் இயக்குதளம் என ஒரு  திறந்த மூலநிரல் திட்டமாக வெளியிட்டது.

மேற்சான்றுகள்

வெளி இணைப்புகள்

 Release blog
 Google Chrome official blog
 Chromium OS project page
 Official Chrome OS notebooks page
 
 Official announcement
 Google Chrome OS Live Webcast; November 19, 2009 

இயக்கு தளங்கள்
கூகுள்
உருளைக்கிழங்கு புரோட்டா

உருளைக்கிழங்கு புரோட்டா (ஆலூ பராத்தா‌) காலை உணவாக உண்ணப்படும் இந்திய உணவு வகைகளில் ஒன்று. இது உருளைக் கிழங்கு, வெண்ணெய், மைதா, கோதுமை ஆகியவற்றைக் கொண்டு செய்யப்படுகிறது. இந்தியாவின் மையப் பகுதியில் வாழும் மக்களின் முதன்மை உணவுகளில் இதுவும் ஒன்று. இதற்குத் துணையாக சட்னி சேர்த்துக் கொள்வர். சில பகுதிகளில் லஸ்ஸியும் சேர்த்துக்கொள்ளப்படுகிறது.

மேற்கோள்கள் 

இந்திய உணவுகள்
உரொட்டிகள்
லா லீகா

லா லீகா (La Liga) என்பது ஸ்பெயின் நாட்டின் முதன்மையான கால்பந்துக் கூட்டிணைவுத் தொடராகும்.  அந்நாட்டில் பிரீமெரா டிவிசன் என்று அறியப்படுகின்றது.  வணிக காரணங்களுக்காக லீகா சான்டென்டர்(Liga Santander) என்று அறியப்படுகிறது.  ஒவ்வொரு பருவத்திலும் 20 அணிகள் இதில் பங்கேற்கும்.  கடைசி மூன்று இடங்களில் முடிக்கும் அணிகள் அடுத்த பருவத்தில் இரண்டாம் நிலைக் கூட்டிணைவில் பங்கேற்க தரம் குறைக்கப்படும்; இரண்டாம் நிலைக் கூட்டிணைவிலிருந்து மூன்று அணிகள் தரம் உயர்த்தப்படும்.

1929-ஆம் ஆண்டில் ஆரம்பிக்கப்பட்ட இதில் இதுவரை 60 அணிகள் பங்கேற்றுள்ளன; 9 அணிகள் வாகையர் பட்டம் சூடியுள்ளன.  1950-களிலிருந்து ரியல் மாட்ரிட் கால்பந்து கழகமும் பார்சிலோனா கால்பந்துக் கழகமும் ஆதிக்கம் செலுத்திவருகின்றன.  ரியல் மாட்ரிட் 32 முறையும் பார்சிலோனா 24 முறையும் வாகையர் பட்டம் சூடியுள்ளன.

யூஈஎஃப்ஏ-வின் கூட்டிணைவுக் குணக கணக்கின்படி, கடந்த ஐந்து ஆண்டுகளில், ஐரோப்பிவிலேயே லா லீகாவே சிறந்த கூட்டிணைவுத் தொடராகும்.  உலக அளவில் புகழ்வாய்ந்த விளையாட்டுத் தொடர்களில் லா லீகாவும் ஒன்றாகும்.  2014-15 பருவத்தில் ஒவ்வொரு போட்டிக்கும் சராசரியாக 26,741 பார்வையாளர்கள் வருகின்றனர்; ஒரு விளையாட்டுப் போட்டித் தொடருக்கு இந்த வருகைப்பதிவு ஆறாம் இடம் பிடிக்கிறது; கால்பந்தாட்டத்தைப் பொருத்தவரை  செருமனியின் புன்டசுலீகா, இங்கிலாந்தின் பிரீமியர் லீக் மற்றும் இந்தியாவின் இந்தியன் சூப்பர் லீக் ஆகியவற்றுக்குப் பிறகு நான்காம் இடம் பிடிக்கிறது.

உசாத்துணைகள்

ஐரோப்பாவில் காற்பந்துப் போட்டிகள்
எசுப்பானியாவில் விளையாட்டு
கழுவேற்றம்

கழுவேற்றம் (impalement) என்பது ஒரு மரணதண்டனை முறையாகும். கூர்மைப்படுத்தப்பட்ட மரம் ஒன்றினில் குற்றவாளியை ஆசன வாய் வழியாக ஏற்றுவர். அதற்குமுன் கழுமரத்தில் எண்ணெய் தடவி கழுவேற்றப்படுபவனை பிடித்து நிர்வாணமாக்கி, அவனை குண்டுகட்டாகத் தூக்கி ஆசனவாயை கழுமுனையில் வைத்து அப்படியே செருகி விடுவார்கள். உடலின் எடையால், எண்ணைதடவிய கூர்மையில் உடல் மெதுவாகக் கீழே இறங்கும். கழு மெதுவாக உடலை துளைத்துக் கொண்டு மேலேறும். கொஞ்சம் கொஞ்சமாக மரம் உடலினுள்ளேற ஏற வலி தாங்காமல் அவன் இரவெல்லாம் கூப்பாடு போட்டு மடிந்து போவான். சாதாரணமாக இறந்தவர்களுக்கு இறுதிச் சடங்குகள் செய்து புதைப்பார்கள். அல்லது எரியூட்டுவார்கள். ஆனால் கழுமரம் ஏற்றப்பட்டவர்களுக்கு இது கிடையாது. கழுவிலேற்றப்பட்ட உடல் பறவைகளுக்கும்,நாய்களுக்கும், நரிகளுக்குமே இரையாகும். 
கழுமரம் பெரும்பாலும் மரத்தால் செய்யப்பட்டிருக்கும். அதனால்தான் அதனைக் கழுமரம் என்று குறிப்பிட்டனர். இரும்புக் கழுவும் இருந்தது. இந்த இரும்புக் கழுமரத்தை வெங்கழு என்று குறிப்பிட்டனர். இந்த வெங்கழு தமிழகத்தில் ஈரோடு காளிங்கராயன் கால்வாய்க்கு அருகில் உள்ள 'அய்யனாரப்பன் கோவிலில்' உள்ளது. இதற்குப் பொட்டு வைத்து காத்தவராயன் என்று மக்கள் வழிபட்டுக் கொண்டிருக்கின்றனர். இந்த வெங்கழுவை காக்க வேண்டி இவ்வாறு செய்திருக்கலாம்.  தமிழகத்தில் இருக்கும் வெங்கழு இது ஒன்றுதான் எனக் கருதப்படுகிறது.

கழுவேற்றம் குறித்த வரலாற்றில் மிகவும்  குறிப்பிடத்தக்கவர் 15-ஆம்  நூற்றாண்டை சேர்ந்த 'மூன்றாம் வ்லாட் ட்ராகுலா' என்னும் ருமேனியாவின் வல்லாஹியா பகுதியின் இளவரசர் ஆவார். இவருக்கு 'கழுவேற்றும் வ்லாட்' (Vlad the Impaler) என்று மற்றொரு பெயரும் உண்டு.

தமிழகத்தில் கழுவேற்றம்
தமிழகத்திலுள்ள பல கோயில்களில் கழுவேற்றம் குறித்தான ஓவியங்களும், சிற்பங்களும் காணப்படுகின்றன. கழுவேற்றம் அரசை எதிப்பவர்களுக்கும், கள்ளர்களுக்கும் வழங்கப்படும் தண்டனையாக இருந்து வந்துள்ளது.

இராமநாதபுரம் மாவட்டம், திருப்புல்லாணி அருகே பள்ளபச்சேரி கிராமக் கோயிலில் உள்ள ஐந்து கழுமரங்களில் கழுவேற்றிக் கொல்லப்பட்ட வீரர்களின் நினைவாக இன்றும் வழிபாட்டில் உள்ளது.

காத்தவராயன் கழுவேற்ற விழா
நாட்டார் தெய்வமாக வழிபடப்படும் காத்தவராயன் தொன்மக் கதையில் கழுவேற்றம் குறித்து வருகிறது. இந்நிகழ்வினை குறிக்க ஆண்டுதோறும் காத்தவராயன் கழுவேற்ற விழா நடக்கிறது.

மகாபாரத்தில் கழுவேற்றம்

ஆணி மாண்டவ்யர் என்ற முனிவரை, ஒரு மன்னர் தவறுதலாகக் திருட்டுக் குற்றம் சுமத்தி கழுவேற்றியதாக மகாபாரதக் காவியத்தில், ஒரு துணைக் கதையாக உள்ளது.

சமணர் கழுவேற்றம்

சமணர் கழுவேற்றம் என்பது நின்றசீர்நெடுமாறன் எனும் மன்னன் மதுரையை ஆண்ட காலத்தில் நடந்ததாகச் சொல்லப்படும் நிகழ்வாகும். சமணர்கள் நாயன்மார்களில் ஒருவரான திருஞான சம்பந்தரிடம் வாதத்தில் தோற்று கழுவேறினார்கள் என்று பெரியபுராணம் நூலில் உள்ள குறிப்புகள் மூலமாக அறிய முடிகிறது.

புதினத்தில்
கி. ராஜநாராயணன் அவர்கள் எழுதிய "கோபல்ல கிராமம்" என்ற புதினத்தில் கள்வனை "கழுவேற்றுவது" சித்தரிக்கப்பட்டுள்ளது.

மேற்கோள்கள் 

மரண தண்டனை
சீரீ ஆ

சீரீ ஆ (Serie A,) என்பது இத்தாலியின் கால்பந்துக் கழகங்களுக்கான கூட்டிணைவுப் போட்டித்தொடராகும்.  அந்நாட்டின் கால்பந்துப் போட்டித்தொடர் கூட்டிணைவுகளில் முதல்நிலையில் இருப்பதாகும்.  விளம்பர ஆதரவின் காரணமாக சீரீ ஆ டிஐஎம் (Serie A TIM) என்றறியப்படுகிறது.  இது 1929-30 பருவத்திலிருந்து செயல்பட்டு வருகிறது.  இதில் 20 அணிகள் பங்கேற்று வாகையர் பட்டத்துக்குப் போட்டியிடும்.  உலக அளவில் புகழ்பெற்ற அணிகளான யுவென்டசு, ஏசி மிலான் மற்றும் இன்டர்நேசனல் ஆகிய கழகங்கள் சீரீ ஆ-வைச் சேர்ந்தவையாகும்.

உலக அளவில் கால்பந்துக் கூட்டிணைவுப் போட்டித்தொடர்களில் சீரீ ஆ முக்கியமானதாகக் கருதப்படுகிறது.  90-களிலும் 2000-களின் மத்திவரையிலும் சீரீ ஆ-வே சிறந்த கால்பந்துக் கூட்டிணைவுத் தொடராகக் கருதப்பட்டது.  ஐரோப்பியக் கோப்பைப் போட்டிகளின் இறுதியாட்டத்தை எட்டிய அணிகளில் அதிகமானவை சீரீ ஆ-வைச் சேர்ந்தவையாகும்; இத்தாலிய கால்பந்துக் கழகங்கள் மொத்தம் 26 முறை ஐரோப்பியக் கோப்பை இறுதியாட்டங்களில் விளையாடி 12 முறை வென்றிருக்கின்றன. (இறுதிப் போட்டியை இத்தனை முறை எட்டியிருப்பது இதுவரை விஞ்சப்படாத சாதனையாகும்.) 

யூஈஎஃப்ஏ-வின் கூட்டிணைவுக் குணகங்களின்படி சீரீ ஆ, ஐரோப்பாவில் இங்கிலாந்தின் பிரீமியர் லீக், எசுப்பானியத்தின் லா லீகா, செருமனியின் புன்டசுலீகா ஆகியவற்றுக்குப் பிறகு 4-ஆம் இடத்தைப் பிடிக்கிறது.  இக்குணகம், அக்குறிப்பிட்ட கூட்டிணைவைச் சேர்ந்த கழகங்கள் யூஈஎஃப்ஏ வாகையர் கூட்டிணைவு மற்றும் யூஈஎஃப்ஏ யூரோப்பா கூட்டிணைவு ஆகியவற்றில் எவ்வாறு செயல்பட்டிருக்கின்றன என்பதைப் பொறுத்து கணக்கிடப்படும்.

உசாத்துணைகள்

ஐரோப்பாவில் காற்பந்துப் போட்டிகள்
இத்தாலியில் விளையாட்டு
மல்லியம் ராஜகோபால்

மல்லியம் இராஜகோபால் (Malliyam Rajagopal) தமிழ்த் திரைப்பட இயக்குநர். அப்பா டாட்டா, ஜீவனாம்சம் போன்ற வெற்றிகரமான திரைப்படங்களை இயக்கியவர். தற்போதைய மயிலாடுதுறை மாவட்டம் மயிலாடுதுறைக்கு அருகிலுள்ள மல்லியம் என்ற சிற்றூரைச் சேர்ந்தவர்.

இயக்கிய திரைப்படங்கள் 
 ஜீவனாம்சம் (1968)
 தங்க மலர் (1969)
 கஸ்தூரி திலகம் (1970)
 சவாலே சமாளி (1971)
 என்ன முதலாளி சௌக்கியமா (1972)
 அப்பா டாட்டா (1972)
 கட்டிலா தொட்டிலா (1973)
அப்பா அம்மா (1974)

கதை வசனம் மற்றும்  தயாரித்த திரைப்படம் 
 மல்லியம் மங்களம் (1961)
 துலாபாரம் (1969)
 இளைய தலைமுறை (1977)

மேற்கோள்கள்

வெளி இணைப்புகள் 
மல்லியம் ராஜகோபால்

தமிழ்த் திரைப்பட இயக்குநர்கள்
இந்தியத் திரைப்பட இயக்குநர்கள்
வவுனியா தமிழ் மத்திய மகா வித்தியாலயம்

வவுனியா தமிழ் மத்திய மகா வித்தியாலயம் (V/Vavuniya Tamil Madhya Maha Vidyalayam) வட மாகாணம் வவுனியா மாவட்டம் வவுனியா தென் கல்வி வலயத்தில் அமைந்துள்ள முன்னணி கலவன் பாடசாலைகளில் ஒன்றாகும். இதுவொரு தேசியப் பாடசாலை யாகும். அதில் முக்கியமான மாணவன் அ. பவநீதன். ஆவான்

இங்கு தரம் 1 - 13 வரை வகுப்புகள் உள்ளன. 3000 க்கும் மேற்பட்ட மாணவர்கள் கல்வி கற்கின்றனர்.
தமிழ் மற்றும் ஆங்கில மொழிகளில் இப்பாடசாலையில் போதனைகள் நடைபெற்றுவருகின்றன. எனினும்   அதில் முக்கியமான மாணவன் அ. பவநீதன்.

வெளியிணைப்புக்கள்
 வவுனியா தமிழ் மத்திய மகா வித்தியாலயம் 
இலங்கையின் தேசிய பாடசாலைகள்
வவுனியா மாவட்டப் பாடசாலைகள்
இளையன்புதூர் செப்பேடுகள்

இளையன்புதூர் செப்பேடுகள் எனப்படுபவை கி.பி.726 ஆம் ஆண்டு முற்கால பாண்டிய அரசனான அரிகேசரி பராங்குசன் மாறவர்மனின் 36 ஆம் ஆட்சியாண்டில் வெளியிடப்பட்ட செப்பேடுகள் ஆகும்.இந்த செப்பேடுகள் மதுரையில் கண்டெடுக்கப்பட்டுள்ளன. இந்த செப்பேடுகள் மூலம் முற்கால பாண்டியர் வரலாறு குறித்த செய்திகள் கிடைத்துள்ளன.

மொழி மற்றும் வடிவமைப்பு
கண்டெடுக்கப்பட்ட செப்பேடுகளில் வட்டெழுத்துகள் காணப்படுகின்றன. தொடக்கத்திலும், முடிவிலும் வடமொழி கிரந்த எழுத்துக்கள் காணப்படுகின்றன. மொத்தம் 65 வரிகளை உடையது.24 அங்குல நீளமும், 11.5அங்குல அகலமும் கொண்ட இச்செப்பேட்டின் எடை 2.7 கிலோ ஆகும்.

செப்பேடு கூறும் செய்தி
வடிவம்பலம்ப நின்ற பாண்டியன் வழி வந்த ஜயந்தவர்மன் என்ற மன்னன மகன் அரிகேசரி பராங்குசன் மாறவர்மன், ஆசி நாட்டு கம்பலை என்னும் மறவனை வீழ்த்தி, பாண்டியன் அவன் நிலத்தை அரசுடைமையாக்கினான். காடாக கிடந்த அந்த நிலங்களை கி.பி. 726 ஆம் ஆண்டு சீரமைத்து இளையான்புதூர் என்று பெயரிட்டு பாரத்வாஜி நாராயணப்பட்ட சோமாயாஜி என்னும் அந்தணருக்கு கொடை வழங்கி செப்பேடும் வெட்டித் தந்தான் எனவும் அந்த நிலத்தின் நான்கு பக்க எல்லைகளும் இந்த செப்பெட்டில் விரிவாக விளக்கப்பட்டுள்ளன.பழைய ஆவணங்களை அழிப்பதற்கு "மறக்கேடு" என்று தொல்லியல் பொருள் தருகிறது.மறக்கேட்டால் அழிந்த ஆவணத்திற்கு பதில் 100 வருடங்கள் கழிந்து இந்த ஆவணம் எழுதப்பட்டது.

சேந்தன் மகனாகிய அரிகேசரி பராங்குசன் மாறவர்மனை சேந்தமாறன் என்றும் தேர்மாறன் என்று செப்பேடு கூறுகிறது. மேலும் இந்த செப்பேடு இரணியகற்பம், துலா பாரம் செய்து கொடை கொடுத்தான் எனவும், களக்குடி என்ற ஊரில் அரிகேசரி ஈஸ்வரம் என்ற சிவாலயத்தை கட்டி எழுப்பினான் எனவும் கூறுகிறது. பாண்டி பெரும்பணைக்காரன் மகன் அரிகேசரியே, சின்னமனுர் செப்பேட்டையும் எழுதி இருக்கலாம் ஆய்வாளர்களால் கருதப்படுகிறது.

வைகைக்கரை, ஏனாதி ஆகிய ஊர்களில் கிடைத்த கல்வெட்டுகள் இந்த மன்னனின் 50 ஆம் ஆட்சியாண்டில் எழுதப்பட்டது. வேள்விக்குடி மற்றும்  சிறிய சின்னமனூர் செப்பேடுகளில் கூறப்பட்ட செய்திகள் இந்த செப்பேடுகளிலும் ஒன்றி வருகிறது என ஆய்வாளர்களால் கருதப்படுகிறது. இந்த மன்னன் பெயரால் சின்னமனூர் அரிகேசநல்லூர் என அழைக்கப்படுகிறது.

வெளி இணைப்புகள்
http://www.hindu.com/fr/2010/02/26/stories/2010022650960400.htm 
http://www.thehindu.com/books/pandya-copper-plates-speak-of-tsunami/article4305083.ece
http://www.dinamalar.com/

தமிழ்ச் செப்பேடுகள்
பாண்டியர்
சுகதகுமாரி

சுகாதாகுமாரி (22 சனவரி 1934 – 23 திசம்பர் 2020)  என்பவர் இந்திய ஒன்றியத்தின், கேரளா மாநிலத்தை சேர்ந்தவர் கவிஞரும், செயற்பாட்டாளருமாவார். பெண்ணிய இயக்கம், அமைதி பள்ளத்தாக்கு பாதுகாப்பு இயக்கம், சூழலியல் போன்ற சமுக இயக்கங்களில் பணியாற்றியுள்ளார். இவர் கேரள மகளிர் ஆணையத்தின் முன்னாள் தலைவராக இருந்தவர் ஆவார்.

குடும்பம்
சுகாதாகுமாரியின் பெற்றோர்கள் கவிஞரும், சுதந்திர போராட்ட வீரரான போதேச்வரன் மற்றும் கார்த்தியாயினி ஆவார். இவரின் கணவர் டாக்டர்.வி.க்.வேலாயுதன் நாயர், மகள் லக்சுமி ஆவார்.

படைப்புகள்
 1961 - முத்துசிப்பி
 1967 - பதிரபூக்கள்
 1968 - பாவம் மானவஹிரிதயம்
 1969 - இருள் சிறகுகள்
 1977 - இராத்திரி மழ
 1981 - அம்பாலா மணி
 1987 - குறிஞ்சி பூக்கள்
 1990 - துலாவர்ஷப்ப்ச 
 1995 - ரதயே எவிடே

விருதுகள்
 2004 - சாகித்ய அகாதமி விருது 
 2006 - பத்மஸ்ரீ விருது
 2013 - சரஸ்வதி சம்மான் விருது

மேற்கோள்கள்

மலையாள எழுத்தாளர்கள்
சரஸ்வதி சம்மான் விருது பெற்றவர்கள்
இந்திய சுற்றுச்சூழல் செயற்பாட்டாளர்கள்
1934 பிறப்புகள்
கேரள எழுத்தாளர்கள்
2020 இறப்புகள்
மலையாளக் கவிஞர்கள்
கொரோனாவைரசுத் தொற்றினால் இறந்தவர்கள்
கேரளப் பெண் எழுத்தாளர்கள்
சேரமான் பெருஞ்சோற்று உதியஞ்சேரலாதன்

சேரமான் பெருஞ்சோற்று உதியஞ்சேரலாதன் சங்க காலச் சேர மன்னன்.  இவன் குட்டநாட்டைஆண்டவன். இவன் திருவஞ்சைக்களம் என்னும் கொடுங்கோளூரைத் தலைநகராகக் கொண்டு ஆண்டுவந்தான் என்பது ஒரு ஊகம்.   இவனுடைய மனைவியின் பெயர் நல்லினி என்றும் அவள் வெளியன் வேண்மாண் மகள் எனவும் அறிய முடிகிறது. உதியஞ்சேரலின் மக்கள் இமயவரம்பன் நெடுஞ்சேரலாதனும் பல்யானைச் செல்கெழு குட்டுவனும் ஆவர். சங்ககாலப் புலவர் மாமூலர் அகநானூற்றில் (அகம் 65), நடுகண் அகற்றிய உதியசேரல் என்று கூறுவதால், இவன் நாட்டை விரிவுபடுத்தினான் எனக் கருதுகின்றனர். இவன் முதியோர்களைப் பேணினான் என்பதற்கு அகநானூற்றில் (அகம் 233) உள்ள "துறக்கம் எய்திய தொய்யா நல்லிசை முதியர்ப் பேணிய உதியஞ்சேரல்" என்னும் வரிகள் வலுவூட்டுகின்றன.

ஐவரும், நூற்றுவரும் போரிட்டுக்கொண்டபோது இவன் இருபாலாருக்கும் பெருஞ்சோறு வழங்கியதாகப் புலவர் முரஞ்சியூர் முடிநாகராயர் குறிப்பிடுகிறார்.

இந்தப்  போரைப் பாரதப் போர் என்று சிலர் பொருத்த முயன்று வருகின்றனர்.

பொதிய மலையும், இமய மலையும் போல இவன் நிலைபெற்று வாழவேண்டும் என வாழ்த்துகிறார். இவனிடம் நிலத்தினும் மேலான பொறையும், விசும்பினும் மேலான சூழ்ச்சித் திறனும், காற்றினும் மேலான வலிமையும், தீயைக் காட்டிலும் மேலான அழிக்கும் ஆற்றலும், நீரைக் காட்டிலும் மேலான கொடைத்தன்மையும் இருந்தன எனவும் குறிப்பிடுகிறார். ஓரைவர் ஈரைம்பதின்மர் போரில் பெருஞ்சோறு அளித்த சேரன் பொறையன் மலையன் என்று இவனைச் சிலப்பதிகாரம் குறிப்பிடுகிறது.

அடையாளம்
இவரை அடையாளப் படுத்துவதில் வரலாற்றறிஞர்களிடம் மூன்று வேறுபட்ட கருத்துகள் உண்டு. அவை

 சிலர் இவன் ஐவர் மற்றும் நூற்றுவருக்கு சோறு கொடுத்த செயலை மகாபாரதத்தோடு தொடர்புபடுத்தி அந்த ஐவரும் நூற்றுவரும் பாண்டவ (5) கௌரவர்களே (100) எனக்கூறி பாரதத் தொல்கதைக்கு சான்றாக்க முயல்வர்.
 வேறு சிலர் ஐவர் மற்றும் நூற்றுவருக்கு சோறு கொடுத்த செயலை சாதவாகனரோடு தொடர்ப்புபடுத்தி கூறுவர்.
 வேறு சிலர் ஐவர் மற்றும் நூற்றுவருக்கு சோறு கொடுத்த பெருஞ்சோற்று உதியஞ்சேரலாதனும், பதிற்றுப்பத்தில் குறிப்பிடப்படும் உதியஞ்சேரலாதனும் வேறு எனக்கூறுவர்.

அடிக்குறிப்பு

வெளிப்பார்வை
உதியஞ்சேரலாதனை முரஞ்சியூர் முடிநாகராயர் பாராட்டியது

சங்ககாலச் சேரர்
இந்திய அரசர்கள்
1
60வது தேசியத் திரைப்பட விருதுகள்

இந்தியாவில் ஒவ்வொரு ஆண்டும், அந்த ஆண்டில் வெளிவந்த சிறந்த திரைப்படங்களுக்கு விருதுகள் வழங்கப்படுகின்றன. அந்த வகையில் 60வது தேசியத் திரைப்பட விருதுகள் இந்தியாவில் 2012-ல் வெளிவந்த திரைப்படங்களில் பல்வேறு துறைகளில் சிறந்து விளங்கும் படங்களுக்கு வழங்கப்படுகிறது.

தேர்வுமுறை

தங்கத் தாமரை விருது 
எல்லா வெற்றியாளர்களும் ஸ்வர்ண கமல் (இந்தியில் தங்கத் தாமரை) விருதும், சான்றிதழும், பணப்பரிசும் பெறுவார்கள்.

வெள்ளித் தாமரை விருதுகள் 
இந்தச் சிறப்பைப் பெறும் எல்லோருக்கும் ரஜத் கமல் (இந்தியில் வெள்ளித் தாமரை) விருதும், சான்றிதழும், பணப்பரிசும் வழங்கப்படும்.

வெளி இணைப்புகள்

மேற்கோள்கள் 

இந்தியத் தேசியத் திரைப்பட விருதுகள்
பி. எஸ். ஞானதேசிகன்

பி. எஸ். ஞானதேசிகன்  தமிழ்நாட்டைச் சேர்ந்த அரசியல்வாதி ஆவார். இவர் இந்தியத் தேசியக் காங்கிரசின் சார்பில்  நாடாளுமன்றத்தின் மாநிலங்களவையில்  உறுப்பினாக இருந்தவர் ஆவார்.

இவர் கே.வி. தங்கபாலுவிற்கு அடுத்ததாக  தமிழ்நாடு மாநில காங்கிரசுக் குழுவின் தலைவராக இருந்தவர் ஆவார். காங்கிரசில் இருந்து ஜி. கே. வாசன் பிரிந்து தமிழ் மாநில காங்கிரசு கட்சியை மீண்டும் தோற்றிவித்தபோது இவரும் அவருடன் சேர்ந்து காங்கரசிலிருந்து சென்றார். தமிழ் மாநில காங்கிரசின் துணைத் தலைவராக இருந்தார்.

மேற்கோள்கள்

1949 பிறப்புகள்
2021 இறப்புகள்
மாநிலங்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
வாழும் நபர்கள்
விருதுநகர் மாவட்ட நபர்கள்
தமிழ் மாநில காங்கிரசு அரசியல்வாதிகள்
தமிழ்நாட்டைச் சேர்ந்த மாநிலங்களவை உறுப்பினர்கள்
நகரத்தார் கோவில்கள்

நகரத்தார் அல்லது நாட்டுக்கோட்டைச் செட்டியார்  என்று அழைக்கப்படும் தனவணிக சமுதாயத்தினர் தமிழ்நாட்டில் செட்டிநாடு என்று அழைக்கப்படும் பகுதியில் வாழ்ந்து வருகிறார்கள். இவர்களின் சமுகத்தில் ஒவ்வொருவரும் எதாவது ஒரு கோவிலைச் சார்ந்து இருப்பார்கள், அவற்றை நகரக் கோவில்கள் என்று அழைப்பார்கள். இக்கோவில்கள் மொத்தம் ஒன்பது ஆகும். 

அவை:
 இளையாத்தன்குடி 
 மாத்தூர் 
 வைரவன்கோயில் 
 நெமங்கோயில் 
 இலுப்பைக்குடி 
 சூரக்குடி
 வேலங்குடி 
 இரணிகோயில் 
 பிள்ளையார்பட்டி

நாட்டுக்கோட்டைச் செட்டியார்கள்
திலிப் சின்ஹா

திலிப் சின்ஹா இந்தியாவிற்கான ஐக்கிய நாடுகள் அவையின் நிரந்த தூதராவார். இவரது பதவிக்காலம் மார்ச்சு 20, 2012 இல் தொடங்கியது. இவர் 1978 இல் இந்திய வெளியுறவுத் துறைப் பணியில் சேர்ந்தார். இவரது சொந்த ஊர் கான்பூர். இவர் பாட்னா பலகலைக்கழகத்தில் அரசியல் பயின்றவர்.
. ஐ.நாவின் மனித உரிமைகள் ஆணையத்திற்கான இந்தியத் தூதராகவும் செயல்படுகிறார்.

பதவிகள் 
1978      : இந்திய வெளியுறவுத் துறையில் சேர்ந்தார்

1980-1983 : இந்தியத் தூதரக அலுவலர், பான்

1983-1986 : இந்தியத் தூதரக அலுவலர், கெயிரோ

1986-1990 : இந்திய ஆணையம், இசுலாமாபாத்

1990-1991 : வெளியுறவுத் துறை அமைச்சகத்தின் செயலர்

1992-1995 : தலைமை அலுவலர் அமைச்சகத்தின் இயக்குநர்

1995-1999 : இந்திய குறிக்கோள் அலுவலர், ஜெனீவா

1999-2002 : இந்தியத் தூதரக அலுவலர், பிரேசிலியா

2002-2004 : இந்திய ஆணைய துணை அலுவலர், தாக்கா

2005-2007 : வெளியுறவுத் துறை அலுவலர் (பாக்கிஸ்த்தான், ஆப்கானிஸ்த்தான், ஈரான்)

2007-2010 : எல்லினிக் குடியரசிற்கான இந்தியத் தூதர்

2010-2012 : பன்னாட்டு அமைப்புகள் மற்றும் சூழல் விவகாரங்கள் துறை கூடுதல் அலுவலர்

2012-2012 : பன்னாட்டு அமைப்புகள் மற்றும் சூழல் விவகாரங்கள் துறை சிறப்பு அலுவலர்

2012      : ஐ.நா விற்கான இந்தியத் தூதர்

வாழ்க்கை 
இவர் சிரீமி சின்ஹா என்ற பெண்ணைத் திருமணம் செய்து கொண்டார். இவருக்கு இரு மகன்கள் உள்ளனர். இவர் இந்தி, ஆங்கிலம், ஜெர்மன் (டாய்ச்சு) ஆகிய மொழிகளை சரளமாகப் பேசுவதில் வல்லவர்.

மேற்கோள்கள்

வெளியிணைப்புகள்
 http://www.rusemb.org.uk/press/339
 http://mea.gov.in/mystart.php?id=530217976&pid=&flg=1&sz=c
 http://www.dfa.gov.za/department/gallery.htm
 http://www.ndtv.com/article/india/resolution-respects-lankan-sovereignty-indian-envoy-to-ndtv-189431 
 http://indiatoday.intoday.in/story/Peace+in+South+Asia:+A+combo+diplomacy+required/1/80133.html
 http://www.indianembassy.gr/mrdilipsinha.php 
 http://www.pmindiaun.org/pmi_amb.html

1954 பிறப்புகள்
வாழும் நபர்கள்
இந்திய அரசு அதிகாரிகள்
21-ஆம் நூற்றாண்டு இந்திய அரசியல்வாதிகள்
லூவா

லூவா (Lua,  ,   "நிலா" எனப் பொருள்படும்) என்பது முதன்மை நோக்கமாக விரிவுபடுத்தக்கூடிய ஆணைச்சொற்களுடன் கூடிய படிவ நிரலாக்க மொழியாக வடிவமைக்கப்பட்ட இலகுவான பல்திறப்பட்ட-கருத்தோட்ட நிரல் மொழி ஆகும். இது ஐஎஸ்ஓ சியில் எழுதப்பட்டுள்ளதால் அனைத்து இயக்குத்தளங்களிலும் பயன்படுத்தக்கூடியதாக உள்ளது. பிற படிவ நிரலாக்க மொழிகளை விட லூவா எளிமையான சி பயன்பாட்டு நிரலாக்க இடைமுகத்தைக் கொண்டுள்ளது.

இந்த நிரல்மொழி 1993 இல் இராபர்டோ லெருசலிம்க்கி, லூயி என்ரிக் டெ பிகுய்ரிடோ மற்றும் வால்டெமர் செலசால் உருவாக்கப்பட்டது. லூவா பல பயன்பாடுகளில் பயன்படுத்தப்படுகிறது; வேர்ல்டு ஆப் வார்கிராஃப்ட் போன்ற பெரும்பான்மையான நிகழ்பட ஆட்டங்களில் பயன்படுத்தப்படுகிறது.  சூன் 2010இல், ஆப்பிள் நிறுவனம் லூவாவை பயன்படுத்துவதற்காக தனது ஐஓஎசு இயக்குதளத்திற்கான மென்பொருள் மேம்படுத்தல் பொதியை பயன்படுத்துவதற்கான விதிமுறைகளை மாற்றியது. இதனால் ஆங்க்ரி பேர்ட்சு போன்ற ஐ-போன் பயன்பாடுகள் உருவாக்கப்பட வழிவகுத்தது. சூன் 2011இல்  லூவா நிரலாக்க மொழிகளில் மிகவும் பரவலான மொழிகளில் பத்தாவது இடத்தில் இருந்தது.

எடுத்துக்காட்டு 
லூவாவில் எழுதப்பட்ட நிரலுக்கு ஓர் எடுத்துக்காட்டு:

#!/usr/bin/lua
print("வருக வையகமே!")

ஒரு மதிப்பை அளித்து அதனை அச்சடிக்க வைப்பதற்கான காட்டு:
#!/usr/bin/lua
a = "வருக வையகமே!"
print(a)

நிரலிடைக் குறிப்புகளை (comment)  ஒரே வரியில் எழுத
#!/usr/bin/lua
--நிரலிடைக் குறிப்பு
நிரலிடைக் குறிப்புகளை பல வரிகளில் எழுத
#!/usr/bin/lua
--[[
நிரலிடைக் குறிப்பு
நிரலிடைக் குறிப்பு
நிரலிடைக் குறிப்பு
]]

மேற்சான்றுகள்

வெளி இணைப்புகள்

 
 lua-users.org – Community website for and by users (and authors) of Lua
 eLua – Embedded Lua 
 Projects in Lua 
 Where Lua Is Used
 Lua operating system project 
 SquiLu Squirrel modified with Lua libraries

நிரல் மொழிகள்
பல்லியக்குதள மென்பொருட்கள்
பதிகணினியியல்
அருண் ஜெட்லி

அருண் ஜெட்லி  (Arun Jaitley, 28 திசம்பர் 1952 – 24 ஆகத்து 2019) ஓர் இந்திய அரசியல்வாதியும், பதினாறாவது மக்களவையின் அமைச்சரவையில், நிதியமைச்சராகவும், பெருநிறுவன விவகாரங்கள் துறை அமைச்சராகவும் பொறுப்பில் இருந்தவர் ஆவார்.

இவர் பாதுகாப்பு அமைச்சராகக் கூடுதல் பொறுப்பிலும் இருந்துள்ளார். இவர் பாரதிய ஜனதா கட்சியைச் சேர்ந்த அரசியல்வாதியும், இந்திய உச்ச நீதிமன்றத்தில் பணியாற்றும் மூத்த வழக்கறிஞரும் ஆவார். பதினைந்தாவது மக்களவையில் இந்திய நாடாளுமன்றத்தின் மாநிலங்களவையில் எதிர்கட்சித் தலைவராக இருந்தார். முன்னதாக 1998-2004 காலகட்டத்தில் தேசிய ஜனநாயகக் கூட்டணியின் ஆய அமைச்சரவையில் பொருளாதார மற்றும் தொழில் அமைச்சராகவும் சட்டம் மற்றும் நீதித்துறை அமைச்சராகவும் பணியாற்றியுள்ளார். 2014 பொதுத் தேர்தலில், அமிர்தசரசு மக்களவைத் தொகுதியில் போட்டியிட்டு இந்திய தேசிய காங்கிரசு வேட்பாளர், படைத்தலைவர் அமரிந்தர் சிங்கிடம் தோற்றார்.

தனி வாழ்வு 
பஞ்சாபி இந்து பிராமணக் குடும்பத்தில் வழக்கறிஞர் மகராசு கிசன் ஜெட்லிக்கும் இரத்தன் பிரபா ஜெட்லிக்கும் மகனாகப் பிறந்தார். தமது பள்ளிக்கல்வியை தில்லியின் புனித சேவியர் பள்ளியில் 1957 முதல் 69 வரை பயின்றார். பொருளியல் இளங்கலைப் பட்டத்தை சிறீராம் பொருளியல் கல்லூரியில் 1973இல் பெற்றார். 1997இல் சட்டப்படிப்பை தில்லி பல்கலைக்கழகத்தில் முடித்தார். தமது மாணவப் பருவத்தில் கல்வித்திறன் மற்றும் பிற கல்விசாரா செயற்பாடுகளுக்காக பாராட்டுகள் பெற்றுள்ளார்.  1974இல் தில்லி பல்கலைக்கழகத்தில் மாணவர் சங்கத் தலைவராக இருந்துள்ளார்.

ஜெட்லி மே 24, 1982இல் சங்கீதாவைத் திருமணம் செய்துள்ளார். இவர்களுக்கு ரோகன் என்ற மகனும், சோனாலி என்ற மகளும் உள்ளனர்.

மறைவு 
2018 மே 14 இல் அருண் ஜெட்லி சிறுநீரகக் கோளாறுகளுக்காக எயிம்சு மருத்துவமனையில் சிறுநீரகக் கொடை சிகிச்சை அளிக்கப்பட்டது. இவர் நீரிழிவு நோயாலும் அவதிப்பட்டார். 2019, ஆகத்து 24 மதியம் 12:07 மணிக்கு இவர் எயிம்சு மருத்துவமனையில் தனது 66-வது அகவையில் காலமானார்.

மேற்கோள்கள்

வெளி இணைப்புகள்
BJP finds its winning mojo: alliances and incumbency
India Today Interview: Arun Jaitley 

பதினாறாவது மக்களவை அமைச்சர்கள்
1952 பிறப்புகள்
இந்திய எதிர்க்கட்சித் தலைவர்கள்
2019 இறப்புகள்
பாரதிய ஜனதா கட்சி அரசியல்வாதிகள்
இந்திய நிதியமைச்சர்கள்
20 ஆம் நூற்றாண்டு இந்திய வழக்கறிஞர்கள்
மாநிலங்களவை உறுப்பினர்கள்
தில்லி நபர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
தில்லி அரசியல்வாதிகள்
நகர்களிடை காட்சிப் போட்டி

நகர்களிடை காட்சிப் போட்டி அல்லது இன்டர்-சிட்டீஸ் ஃபேர்ஸ் கோப்பை (Inter-Cities Fairs Cup) என்பது 1955 முதல் 1971 ஆடப்பட்ட ஐரோப்பிய கால்பந்துப் போட்டியாகும்.  பன்னாட்டு வணிகப் பொருட்காட்சிகளை பிரபலப்படுத்தும் பொருட்டு இப்போட்டிகள் நடத்தப்பட்டன.  இப்போட்டி தொடங்கும் காலத்துக்கு முன்னர், வணிக பொருட்காட்சிகளை நடத்தும் நகரங்களுக்கிடையே நட்புமுறை போட்டிகள் நடத்தும் வழக்கம் இருந்தது; அதிலிருந்தே இப்போட்டியாக பரிணமித்தது.  ஆரம்ப காலகட்டத்தில் வணிக பொருட்காட்சிகள் நடத்தும் நகரங்களிலிருக்கும் அணிகள் இதில் எவ்வித நிபந்தனையுமின்றி கலந்துகொள்ளலாம் என்றிருந்தது, அதாவது அவர்கள் அந்நாட்டின் கால்பந்துக் கூட்டிணைவில்/லீகில் எவ்விடத்தில் தகுதிபெற்றார்கள் என்பது முக்கியமில்லாமலிருந்தது.  மேலும் ஒரு நகரத்திலிருந்து ஒரு அணியே பங்குபெற வேண்டும் என்ற விதியும் இருந்தது.  1968-க்குப் பிறகு, கூட்டிணைவில் தகுதிபெறும் நிலையைப் பொறுத்தே இப்போட்டிக்குத் தகுதிபெறலாம் என்ற விதி கொண்டுவரப்பட்டது.  1971-ஆம் ஆண்டில் யூஈஎஃப்ஏ-வின் சார்புநிலைக்கு வந்தது; அதன்பின்னர், அது யூஈஎஃப்ஏ கோப்பையுடன் இணைக்கப்பட்டது.

நகர்களிடை காட்சிப் போட்டியானது யூஈஎஃப்ஏ கோப்பைக்கு முன்னோடியாக இருந்தாலும் அது யூஈஎஃப்ஏ-வினால் நடத்தப்படவில்லை.  ஆதலால், இப்போட்டியில் ஓர் அணியின் செயல்பாடு அவற்றின் ஐரோப்பிய அளவிலான போட்டிகளில் செயல்பாடாக அங்கீகரிக்கப்படாது.

=உசாத்துணைகள்

வெளியிணைப்புகள்
Stats at RSSSF

ஐரோப்பாவில் காற்பந்துப் போட்டிகள்
அக்கார்டியன்

அக்கார்டியன் (ஆங்கிலம்:Accordion) என்பது கையில் எடுத்துச்செல்லதக்க காற்றிசைக்கருவியாகும். இதிலுள்ள காத்தூதிகளை கையால் இயக்கினால், காற்று உள்ளிருக்கும் மாழைத்தகடுகளை அதிர்வடையச் செய்து ஒலி எழுப்பும். உச்சசாயி (higher pitch) ஒலிகளை எழுப்பும் தகடுகளை வலக்கை இயக்குகிறது. இடக்கை, காற்றூதியையும்(bellows), தாழ்சாயி ஒலிகளை எழுப்பும் பொத்தானைகளையும் இயக்குகிறது.

பேச்சுவழக்கில் இந்த இசைக்கருவி அமுக்குப்பெட்டி (squeezebox) என அழைக்கப்படுகிறது குறிப்பிடப்படுகிறது . அக்கார்டியன் வாசிப்பவர் அக்கார்டியக்கலைஞர் என்று அழைக்கப்படுகிறார் . கான்செர்டினா , ஆர்மோனியம்  மற்றும் பேண்டோனியன் ஆகியவை ஒன்றுக்கொன்று தொடர்புடையவையாகும். இவையனைத்தும் ஒரே ஆர்மோனியக் குடும்பத்தை சேர்ந்தவையாகும். ஆனால் பொதுவாக ஆர்மோனிய இசைக்கருவிகள் அக்கார்டிய வகை இசைக்கருவிகளை  விட பெரியவை மற்றும் அவை  நிலையாக தரையின் மேல் அமைக்கப்பட்டிருக்கும். 
ஐரோப்பாவிலிருந்து அமெரிக்கா மற்றும் உலகின் பிற பகுதிகளுக்கு குடியேற்றத்தின் அலைகள் காரணமாக அக்கார்டியன் இசைக்கருவி இன்று  உலகம் முழுவதும் பரவலாக பரவியுள்ளது. சில நாடுகளில் (உதாரணமாக: அர்ஜென்டினா, பிரேசில், கொலம்பியா, டொமினிகன் குடியரசு, மெக்சிகோ மற்றும் பனாமா) இது பிரபலமான இசையில் பயன்படுத்தப்படுகிறது (உதாரணமாக: அர்ஜென்டினாவில் சாமமே ; பிரேசிலில் கவுச்சோ, ஃபோர்ரோ மற்றும் செர்டனேஜோ ; கொலம்பியாவில் வல்லேனாடோ ; டொமினிகன் குடியரசில் மெரெங்கு ; மற்றும் மெக்ஸிகோவில் நார்டெனோ ), மற்ற பகுதிகளில் (ஐரோப்பா, வட அமெரிக்கா மற்றும் தென் அமெரிக்காவின் பிற நாடுகள் போன்றவை) இது நடனம்-பாப் மற்றும் நாட்டுப்புற இசைக்கு அதிகம் பயன்படுத்தப்படுகிறது.

தோற்றம்
அக்கார்டியன் இசைக்கருவி 19ம் நூற்றாண்டின் முற்பகுதியில் கண்டறியப்பட்ட பல ஐரோப்பிய கண்டுபிடிப்புகளில் ஒன்றாகும்
இதை அமெரிக்கவழி மூதாதையரைக் கொண்ட, வியன்னாவைச் சேர்ந்த டாமியன் (Cyrill Demian (1772–1847) ) என்பவர் 1829-இல், இதற்கு காப்புரிமையை மே 23 நாளில் பெற்றுள்ளதாகக் கூறப்படுகிறது. டெமியனின் காப்புரிமை பெற்ற அக்கார்டியன் கருவி தற்காலத்திய நவீன அக்கார்டியன் கருவிகளுடன் சிறிய ஒற்றுமையைக் கொண்டிருக்கிறது. இது இடது கை பொத்தான் பலகையை மட்டுமே கொண்டிருந்தது, வலது கை வெறுமனே பெல்லோக்களை இயக்கும்.  அக்காலத்திய இசைக்கருவிகளில்  ஒரு விசையை அழுத்துவதன் மூலம் ஒரு  முழு நாண் ஒலிக்கும் வகையில் அமைந்திருக்கும் ஆனால் அவரது கருவியில் ஒரே விசையில்  இரண்டு வெவ்வேறு நாண்களை ஒலிக்க செய்ய முடியும், அதனாலேயே டெமியன் காப்புரிமையை நாடினார். 1822 ஆம் ஆண்டு பெர்லினைச் சார்ந்த கிரிசுட்டியன்(Christian Friedrich Ludwig Buschmann) இக்கருவியின் அடிப்படை அமைவுகளை அமைத்ததாகக் கருதப்படுகிறார். இருப்பினும், மற்றொமொரு இதையொத்த இசைக்கருவியொன்று அண்மையில் கண்டுபிடிக்கப்பட்டுள்ளது.

1828 ஆம் ஆண்டு ஜெர்மனியில் இருந்து பிரிட்டனுக்கு துருத்தி அறிமுகப்படுத்தப்பட்டது. 1831 ஆம் ஆண்டில் தி டைம்ஸில் இந்த கருவி பிரித்தானிய பார்வையாளர்களுக்கு புதியதாகக் குறிப்பிடப்பட்டது   மேலும் இது சாதகமாக மதிப்பாய்வு செய்யப்படவில்லை, இருப்பினும் அது விரைவில் பிரபலமடைந்தது. இக்கருவி 1840களின் நடுப்பகுதியில் நியூயார்க்கர்களிடமும் 
பிரபலமடைந்தது.

ஊடகங்கள்

குறிப்புகள்

மேற்கோள்கள்

இவற்றையும் பார்க்கவும்
லிசா கெரார்டு
மடிப்புக்கதவு
நிகழ்வுகள் (மே 6)

காற்றிசைக் கருவிகள்
காசுமீர் பல்கலைக்கழகம்

காசுமீர் பல்கலைக்கழகம் (University of Kashmir) இந்திய மாநிலம்  சம்மு காசுமீரின் தலைநகரம் சிறிநகரில்  தால் ஏரியின் மேற்குக் கரையில் அமைந்துள்ள ஓர் பல்கலைக்கழகம் ஆகும்.

மேற்கோள்கள்

சம்மு காசுமீர் பல்கலைக்கழகங்கள்
குன்னத்தூர் மலை, மதுரை

குன்னத்தூர் குடைவரைக் கோயில்கள் மற்றும் நவகிரக லிங்க கோவில்கள் இந்தியாவின் தமிழ்நாடு மாநிலத்தில் மதுரை மாவட்டத்தில் அமைந்துள்ள குடைவரைக் குன்று  ஆகும். இந்தக் குன்று மதுரையில் இருந்து  16 கிலோ மீட்டர் தொலைவில் சிவகங்கை செல்லும் வழியில் வரிச்சியூர் அருகே குன்னத்தூரில் அமைந்துள்ளது. இந்த குன்றில் உதயகிரிஷ்வரர் குடைவரைக் கோயில் மற்றும் அஸ்தகிரிஷ்வரர் குடைவரைக் கோயில் உள்ளது. இக்குடைவரைக் கோயில்கள் கிபி எட்டாம் நூற்றான்டைச் சேர்ந்தது. 1908 ஆம் ஆண்டு இங்கு அகழ்வாய்வு செய்ததில் தமிழ் பிராமிக் கல்வெட்டுகளும், 50=க்கும் மேறப்பட்ட கற்படுக்கைகளும் கண்டெடுக்கப்பட்டுள்ளன.

குடைவரை கோவில்கள் 
முற்கால பாண்டிய மன்னர்கள் காலத்தைச் சேர்ந்த இந்த மலையின் குகையின் கிழக்குப்புறத்தில் உதயகிரிஸ்வரர் கோவிலும், மேற்குப்புறத்தில் அஸ்தகிரிஸ்வரர் கோவிலும் உள்ளன . இந்த குடைவரை கோவில்கள் பாண்டிய மன்னர்களின் கோவில் கலைக்கு வரலாற்று சான்றுகளாக உள்ளன.
1.உதயகிரிநாதர் (சூரிய பகவான்)
2.அஸ்தகிரிநாதர் (சந்திர பகவான்)
3.ஓங்காரேஸ்வர் (செவ்வாய் பகவான்)
4.பொன் ஊர்காவலர் (புதன் பகவான்)
5.குரு உலகநாதர் (குரு பகவான்)
6.அஷ்ட லெட்சுமி நாதர் (சுக்கிரபகவான்)
7.வைரவனேஸ்வரர் (சனி)
8.9.திருநீலகண்டேஸ்வரர் (ராகு கேது)

மேற்கோள்கள்

https://www.google.com/maps/place/Malai+kovil+,+Kunnnathur/@9.9012839,78.2491511,16.75z/data=!4m12!1m5!8m4!1e2!2s113758027837174818995!3m1!1e1!3m5!1s0x3b00c2e38723e54f:0x15377e0506af0eeb!8m2!3d9.9033409!4d78.2527931!16s%2Fg%2F1tfvrczg?entry=ttu

வெளி இணைப்புகள்
 குன்றத்தூர் குடைவரை கோயில்களின் புகைப்படங்கள்
தமிழ் பிராமிக் கல்வெட்டுகள்
இந்தியக் கல்வெட்டுகள்
மதுரை மாவட்டம்
தமராக்கி

தமராக்கி நாடு (ஆங்கிலம் : Thamarakki nadu )  இது இந்தியாவின்,  தமிழ்நாடு மாநிலத்தில், சிவகங்கை மாவட்டம்,  சிவகங்கை வட்டத்தில்  அமைந்துள்ள  ஊர்  ஆகும்.

பெயர்க் காரணம் 
 தமர் + ஆக்கி = தமராக்கி
 தமர் = தம் சுற்றம்
 ஆக்கி = ஆக்கிக் கொள்ளுதல்
 எனவே தமராக்கி என்றால், மக்கள் அனைவரையும் தங்களது சுற்றமாக ஆக்கிக் கொள்ளும் உள்ளம் நிறைந்த மக்கள் வாழும் ஊர்.

இது முக்குலத்தோர் சமூகத்தைச் சேர்த்த கள்ளர் இன மக்கள் அதிகம் வாழும் பகுதியாகும்.,தமராக்கி வடக்கு,தமராக்கி தெற்கு , கள்ளங்குளம் ,காராம்போடை, ஆகிய கிராமங்கள் சேர்ந்தது தமராக்கி நாடு என்று அழைக்கப்படுகிறது. தமராக்கியில் விவசாயம் முக்கிய தொழிலாகும். நெல் மற்றும் கரும்பு முக்கியமாக இங்கு வளர்க்கப்படுகின்றன.இங்கு கபடி வீரர்கள் அதிகம் உள்ளன.சிட்டிசண் கபடி குழு,களம் கண்ட வேங்கை கபடி குழு.

.

திருவிழா 
கலிதீர்த்த ௮ய்யனார் மற்றும் ஏழைகாத்தாள் அம்மன் கோவில்கள் மற்றும் கோட்டை கோவில் மந்தை கருப்பண் இங்கு அமைந்துள்ளது. தமராக்கியில் ஒவ்வொரு ஆண்டும் டிசம்பர் மாதம் ௭ருதுகட்டு திருவிழா வெகு விமரிசையாக நடைபெறும்.  உள்ளூர் பாரம்பரியம் மிகுந்த முளைப்பாரி திருவிழா ஒவ்வொரு ஆண்டும் ஜூலை மாதம் நடைபெறும் .

போக்குவரத்து 
 சிவகங்கை-இடையமேலூர்-தமராக்கி  நாடு(15 கி.மீ.)
 மேலூர்-இடையமேலூர்-தமராக்கி நாடு - (25 கி.மீ.)
 மதுரை- மேலூர்-இடையமேலூர்-தமராக்கி நாடு (45 கி.மீ.)
 மதுரை -தி௫வாதவூர்-தமராக்கி நாடு (32 கி.மீ.)
 மதுரை- பூவந்தி-படமாத்தூர்-தமராக்கி நாடு (38 கி.மீ.)
 மதுரை- பூவந்தி-படமாத்தூர்-சிவகங்கை-இடையமேலூர்-தமராக்கி நாடு (65 கி.மீ.)

மேற்கோள்கள்

வெளி இணைப்புகள் 
 விக்கிமேப்பியாவில் தமராக்கி நாடுஅமைவிடம்
சிவகங்கை மாவட்டத்திலுள்ள கிராமங்கள்
உயர் வரிசைச் செயலி

கணிதத்திலும் கணினியியலும், ஒரு செயலி பின்வருவற்றில் ஒன்றை அல்லது இரண்டையும் செய்யக் கூடியதாக இருந்தால் அது உயர் வரிசைச் செயலி எனப்படும்:
 ஒன்று அல்லது ஒன்றுக்கு மேற்பட்ட செயலிகளை உள்ளீடாக ஏற்றால்
 வெளியீடாக ஒரு செயலியை திருப்பித் தந்தால்

நுண்கணித்ததில் வகைக்கெழு ஒர் உயர் வரிசை செயலி ஆகும்.  வழுக்கொழு ஒரு செயலியை f(x) உள்வாங்கி பதிலாக இன்னுமொரு செயலியைத் f'(x) தரும்.

நிரலாக்கத்திலும் உயர் வரிசை செயலிகள் பயன்படுகின்றன. கோப்பு செயலி (map function) இதற்கு ஓர் எடுத்துக் காட்டு ஆகும்.

இவற்றையும் பார்க்க 
 முதல் வகுப்புச் செயலி

மேற்கோள்கள்

செயலிகள்
சார்புகளும் கோப்புகளும்